పాలకొల్లు, మే 30 (ఆంధ్రజ్యోతి): చలన చిత్రాన్ని సంచలన చిత్రం చేసిన దర్శకరత్న దాసరి నారాయణరావుకు సొంతూరు పాలకొల్లు అంటే ఎంతో మమకారం. పంచారామ క్షేత్రాల్లో ఒకటైన ఆ ఊరి పెదగోపురం సాక్షిగా తన ప్రస్థానం ప్రారంభించిన దాసరి.. క్షీరపురి మురిసేలా ఎంతో ఎత్తుకు ఎదిగారు. ఉద్యోగాల వేటలో హైదరాబాద్ చేరినా ఆయన మనసంతా సొంతగడ్డపైనే ఉండేది. పాలకొల్లు పేరు వింటే హుషారు వచ్చేసేది. సినీ, రాజకీయ రంగాల్లో తనదైన ముద్ర వేసిన దాసరి సొంత ఊరి అభివృద్ధికీ పాటుపడ్డారు. ప్రభుత్వ మహిళా కళాశాల నిర్మాణానికి, దళితవాడలో ప్రాథమిక పాఠశాల నిర్మాణానికి విరాళాలిచ్చారు. పాలకొల్లు ప్రధాన కాలువపై వంతెన (దాసరి వారధి) నిర్మాణానికి కృషి చేశారు. ప్రతి ఏటా మే 4న తన పుట్టిన రోజు సందర్భంగా పేద విద్యార్థులకు ఉపకార వేతనాలు అందజేస్తున్నారు. పాలకొల్లు నుంచి ఎందరో యువకులకు సినీ రంగంలో అవకాశాలు కల్పించారు. తన శిష్యులలో కోడి రామకృష్ణ దర్శకుడిగా మంచి పేరు సంపాదించి, గురువుకు తగ్గ శిష్యునిగా తనకు ఆనందాన్ని మిగిల్చారని ఒక సందర్భంలో దాసరి చెప్పారు.
paalakollu, mee 30 (aandhrajyoti): chalana chitraanni sanchalana chitram chesina darsakaratna dasari narayanaraoku sonturu paalakollu ante entho mamakaram. pancharama kshetraallo okataina aa oori pedagopuram saakshigaa tana prasthaanam praarambhinchina dasari.. kshirapuri murisela entho ettuku edigaaru. udyogaala vetalo hyderabad cherina aayana manasanta sontagaddapaine undedi. paalakollu paeru vinte husharu vachesedi. cinee, rajakeeya rangaallo tanadaina mudra vesina dasari sonta oori abhivruddhikii paatupaddaaru. prabhutva mahila kalasala nirmaanaaniki, dalitavaadalo praathamika paatasaala nirmaanaaniki viraalaalichaaru. paalakollu pradhaana kaaluvapai vantena (dasari vaaradhi) nirmaanaaniki krushi chesaru. prati eta mee 4na tana puttina roju sandarbhamgaa pedha vidyaarthulaku upakaara vetanaalu andajestunnaru. paalakollu nunchi endaro yuvakulaku cinee rangamlo avakaasaalu kalpinchaaru. tana shishyulalo kodi ramakrishna darsakudigaa manchi paeru sampaadinchi, guruvuku tagga shishyunigaa tanaku aanandaanni migilchaarani oka sandarbhamlo dasari cheppaaru.